Mistennija tittieħed azzjoni kontra l-uffiċjali tal-ħabs li ma kienux fuq il-post tax-xogħol tagħhom, b'uħud minnhom jistgħu jiġu sospiżi. Kelliem għall-Ministeru tal-Intern u s-Sigurtà Nazzjonali ippreżenta dettalji lill-media tar-rakkomandazzjonijiet imressqa mill-bord li kien inħatar wara li fi żjara għall-għarrieda tal-Ministru Manuel Mallia, xi uffiċjali ma kienux għax-xogħol kif suppost. Mill-investigazzjonijiet ħareġ li fil-ħabs kien hemm 'skema' li ddur madwar 8 persuni. L-ogħla uffiċjal fosthom kien Maġġur. Instab li uffiċjali u gwardjani tal-ħabs kienu jiftehmu bejniethom biex jitilqu kmieni mix-xogħol, ma kienux jippanċjaw u jitħallsu daqs li kieku kienu preżenti. Fost ir-raġunijiet li taw kienu jinkludu 'għax ilna nagħmlu hekk 13 il-sena' u 'għax jien dejjem għamilt bħal ħaddieħor'. Fost in-nuqqassijiet, kien hemm li l-leave ma kienx ikun iffirmat u dawk responsabbli kienu jiffirmaw għal-leave wara li jittieħed, bi drabi jista' ma jkunx iffirmat. Fl-investigazzjonijiet tagħhom, il-membri tal-bord interrogaw lill-gwardjani kollha, xi drabi iktar minn darba. Użaw il-filmati fl-investigazzjonijiet u saru spezzjonijiet f'taqsimiet differenti. Il-bord irrakkomanda li tiddaħħal sistema biex l-uffiċjali jippanċjaw meta jidħlu għax-xogħol u meta joħorġu u li tkun iċċekjata l-attendenza. Intant sa l-aħħar ta' Mejju, bord ieħor maħtur apposta se jieħu ħsieb jirrakomda kif għandha ssir riforma fil-ħabs. Fil-ħabs jaħdmu 130 uffiċjal bil-kelliem tal-Ministeru jgħid li mhux kulħadd kien jabbuża. #td_uid_4_5ee4e8b0e6480 .td-doubleSlider-2 .td-item1{background:url(https://cdn.newsbook.com.mt/wp-content/uploads/2018/05/image.136689850235-80x60.jpg) 0 0 no-repeat} 1 minn 1